སློབ་མ་ཇེ་ཉུང་དུ་ཕྱིན་པ་སོགས་དཀའ་ངལ་རེ་གཉིས་ཀྱི་རྐྱེན་གྱིས་ཀུ་ལུ་རྫོང་ཁོངས་སུ་ཡོད་པའི་བྷུན་ཏར་དགེ་འོས་མཐོ་སློབ་ཁང་སྒོ་བརྒྱབས་ནས་ལོ་༤ལྷག་འགྲོ་བཞིན་འདུགབོད་མིའི་སྒྲིག་འཛུགས་ཤེས་རིག་ལས་ཁུངས་ཀྱི་ཁྱབ་ཁོངས་བྷུན་ཏར་དགེ་འོས་མཐོ་སློབ་ཁང་དུ་དགེ་རྒན་འོས་སྦྱོང་གི་འཛིན་གྲྭ་ཚོགས་ཐུབ་ཀྱི་མེད་པའི་གླེང་སློང་ཞིག་སྔོན་མ་ནས་ཡོང་གི་ཡོད་པ་དང་།ཉིན་ཤས་སྔོན་འདི་གའི་གསར་འགོད་པ་ས་གནས་སྐོར་སྐྱོད་ཅིག་དང་སྟབས་བསྟུན་བྷུན་ཏར་དགེ་འོས་མཐོ་སློབ་ཁང་དུ་ཕྱིན་ཏེ་རྒྱུས་ལོན་བྱུང་བ་ལྟར་ན།མཐོ་སློབ་ཀྱི་སློབ་མ་དང་དགེ་རྒན་ཚང་མ་ཝ་ཎ་དབུས་གཙུག་ལག་མཐོ་སློབ་ཁང་དུ་སྤོས་རྗེས་དགེ་འོས་མཐོ་སློབ་ཁང་སྟོང་པ་ཆགས་ནས་ལོ་བཞི་ལྷག་འགྲོ་བཞིན་ཡོད་པ་དང་།ཁང་སྲུང་རྒྱ་གར་བ་ཞིག་འདུག་པ་དེས་ད་ལྟ་ཁོ་རང་གཅིག་པུས་ཁང་པ་རྣམས་སྲུང་ནས་བསྡད་ཡོད་པ་ལས་གཞན་སྡོད་མཁན་གཅིག་ཀྱང་མེད་སྐོར་བརྗོད་བྱུང་།